<classify> Tayari Twiga Stars ipo kambini kujiandaa kwa mchezo huo wenye umuhimu wa kipekee kwa Tanzania.Akizungumza Dar es Salaam jana, Mwasikili aliyewahi kucheza soka ya kulipwa barani Ulaya, alisema anashukuru yeye na wenzake wako fiti kuikabili Zimbabwe na kuahidi ushindi.Nashukuru, walimu wetu wanatupa mbinu nyingi za kuwakabili Zimbabwe, tunajua mechi itakuwa ngumu kwa sababu wapinzani wetu tulishawahi kuwatesa siku za nyuma hivyo watatukamia sana, lakini tunaahidi ushindi, alisema.Alisema kikubwa anachosisitiza ni sapoti kutoka kwa mashabiki wa soka na watanzania kwa ujumla.Tuungwe mkono, mashindano tunayocheza ni makubwa na tulishawahi kufuzu siku za nyuma, hivyo tuungwe mkono ili tufuzu tena, alisema.Twiga ilishawahi kufuzu fainali za michuano hiyo iliyofanyika Afrika Kusini mwaka 2011 chini ya kocha Charles Mkwasa ambaye kwa sasa ni kocha mkuu wa timu ya wanaume, Taifa Stars.Twiga Stars kwa sasa iko chini ya kocha Nasra Juma aliyewahi kuichezea Twiga mwanzoni mwa miaka ya 2000.Nasra aliyechukua mikoba ya Rogasian Kaijage aliyebwaga manyanga mwishoni mwa mwezi uliopita, anasaidiwa na mchezaji mwingine wa zamani wa Twiga ambaye pia ni mwenyekiti wa Chama cha Soka la Wanawake Morogoro, Edna Lema.  <topic>: MICHEZO 